വിദ്യാര്ഥിനിയെ അപമാനിച്ചതിന് കേസ് അമ്ബലപ്പുഴ: സ്വകാര്യ ബസില് യാത്ര ചെയ്ത വിദ്യാര്ഥിനിയോട് അപമര്യാദയായി പെരുമാറിയയാളെ പോക്സോ കേസ് ചുമത്തി അറസ്റ്റു ചെയ്തു. ചിങ്ങോലി സ്വദേശി നിസാറി 56 നെയാണ് പുന്നപ്ര പോലീസ് അറസ്റ്റു ചെയ്തത്. കഴിഞ്ഞ ദിവസം ഉച്ചയോടെയായിരുന്നു സംഭവം. ആര്യാട് സ്വദേശിനിയായ പെണ്കുട്ടി ബന്ധുക്കള്ക്കൊപ്പം ആലപ്പുഴ മെഡിക്കല് കോളജാശുപത്രിയില് ചികിത്സയില് കഴിയുന്ന ബന്ധുവിനെ കാണാന് സ്വകാര്യബസില് യാത്ര ചെയ്യുകയായിരുന്നു. ബസില് കയറിയ നിസാര് തനിച്ചിരുന്ന പെണ്കുട്ടിയോടു അശ്ലീലച്ചുവയോടെ സംസാരിക്കുകയും പെണ്കുട്ടി മെഡിക്കല് കോളജ് ജംഗ്ഷനിലിറങ്ങുന്ന സമയത്ത് കയറിപ്പിടിക്കാന് ശ്രമിക്കുകയുമായിരുന്നു. പെണ്കുട്ടി ബഹളം വച്ചതോടെ മറ്റ് യാത്രക്കാര് ഇയാളെ പിടികൂടി പോലീസില് ഏല്പിക്കുകയുമായിരുന്നു.